钦定古今图书集成/明伦汇编/氏族典/第126卷 > 陈士启
## 钦定古今图书集成/明伦汇编/氏族典/第126卷 > 陈士启

按《明外史陈士启传》：“士启，名雷，以字行，泰和人。永乐
二年进士。选庶吉士，擢礼部郎中。十二年出为山东
右参政，尽心吏事，不为察察名。坐唐赛儿乱下狱，数
月释还职。高煦谋不轨，士启自青州暮驰归，语三司，
密闻于朝。高煦既执，抚安人民，事竣，命清理山东军
籍。宣德六年，卒于官。”